Daria Kinzer
Daria Kinzer (g. 1988 m. gegužės 29 d. Ašafenburgas, Vakarų Vokietija) – Kroatijos dainininkė. Daria gimė Vakarų Vokietijoje kroatės ir vokiečio šeimoje, tačiau užaugo Austrijoje. 2011 metais atlikėja atstovavo Kroatijai 2011 m. „Eurovizijos“ dainų konkurse, vykusiame Diuseldorfe, Vokietijoje. „Eurovizijos“ pusfinalyje atlikusi dainą „Celebrate“, Daria su 41 tašku užėmė 15 vietą. Eurovizinis kūrinys taip pat įrašytas ir vokiečių kalba, pavadinimu „Diese Nacht“. Šiuo metu atlikėja gyvena ir studijuoja Vienoje, Austrijoje. 2013 m. liepos mėn. išleido debiutinį albumą „Zwischen Himmel und Erde“.